ચીન અને પાકિસ્તાનની વધી રહેલી નિકટતાથી આપણે પરેશાન છીએ જ ત્યાં હવે નેપાળ પણ પાકિસ્તાન-ચીનના પડખામાં ભરાઈ રહ્યું છે ને તેણે સીધેસીધું ભારત વિરોધી વલણ લેવા માંડ્યું છે તે આપણા માટે ચિંતાનો મુદ્દો છે. નેપાળના આ ભારત વિરોધી વલણનો તાજો નમૂનો સાર્કની બેઠક પાકિસ્તાનમાં બોલાવવાના કોરસમાં તેણે પૂરાવેલો સૂર છે. માલદીવ અને શ્રીલંકાની જેમ સાર્કની આગામી બેઠક પાકિસ્તાનમાં બોલાવવાનો સૂર નેપાળની નવી ઓલી સરકારે છેડ્યો છે ને રીતે ચોખ્ખું ભારતવિરોધી વલણ લીધું છે. આ પહેલાં માલદીવમાં ચાલી રહેલા રાજકીય ઘટનાક્રમ અંગે પણ નેપાળે પોતે ભારતની નીતિ સાથે સહમત નથી તેવું એલાન કરેલું. હવે તેણે આ નવો મમરો મૂક્યો છે.